Palæstina oplevede som britisk mandatområde (1920-1948) tilblivelsen af to store [[Nationalisme|nationalistiske bevægelser]]; den ene blandt [[jøder]] og den anden blandt [[arabere]]. De to befolkningsgruppers konkurrerende nationale interesser resulterede i flere interne stridigheder og kampe – både mellem jøderne og araberne, men også mellem forskellige befolkningsgrupper og myndighederne. Stridighederne udviklede sig til arabiske og jødiske opstande i henholdsvis 1936-1939 og 1944-1948, inden det kulminerede i den [[den arabisk-israelske krig 1948|arabisk-israelske krig]] fra 1947-1949. Efter der var indgået våbenhvile var det tidligere mandatområde nu opdelt mellem den nye stat [[Israel]] med et jødisk befolkningsflertal, det arabiske [[Jordan]], det ligeledes arabiske [[Vestbredden]], der var annekteret af Jordan samt et arabisk [[protektorat]] i [[Gazastriben]] under [[Egypten]].
Filosofi Historie Tidligere_riger,_stater,_protektorater,_kolonier_og_lande Foreninger Organisationer